થરાદ તાલુકાના ઘોડાસર ગામની દુધમંડળી અઠવાડિયાથી બંધ થવાના કારણે ગામના તમામ પશુપાલકોને ભારે નુકશાન થઇ રહ્યું છે. જો કે કયા કારણોસર દુધ લેવા ટેંકર આવતું નથી.અને નિયમિત સફાઇ થતી હોવા છતાં પણ દુધ લેવાનું બંધ કરાતાં મંડળીને ના છુટકે બંધ કરવામાં આવી હોવાની વિમાસણ દુધમંડળીના મંત્રીએ વ્યક્ત કરી હતી. જ્યારે સભાસદોમાં ગામના એક અગ્રણીને ચેરમેન બનવાના અભરખા જાગતાં રાજકીય દાવપેચમાં મંડળી બંધ કરાવાઇ હોવાનું પણ ચર્ચાસ્પદ બન્યું હતું. ભુતકાળમાં પુરમાં આવેલા અને કેંપમાં મળતા પશુદીઠ પશુદાણના મુદ્દે વિવાદ ઉભો થતાં મંડળીને થયેલા કથિત નુકશાનના પગલે તાળાં મરાતાં બંધ રહેલી થરાદ તાલુકાના ઘોડાસર ગામની દૂધ મંડળીને ફરીથી કોઇ એરુ આભડતાં અત્યારે એક અઠવાડીયાથી દુધ મંડળીને તાળાં લાગ્યાં છે.